  Майя Бывальцева Удмуртиын мушъёслэн тросэн быронзылэн мугез будосъёс вылэ пазям хими суретъёсын герӟаськемын луыны быгатэ. Сыӵе нырысь-валысь йылпумъянъёс лэсьтӥзы элькунысь ветеринарияя валтӥсь управлениын. Со сярысь ужъюртлэн пресс-службаез ивортэ. Удмуртиысь ветеринарияя кун служба муш бакчаосты эскере. Мушъёс тросэн бырон учыръёсъя тодмотэм муртъёс вылэ административной уж ӝутэмын. Нырысь-валысь диагноз – будосъёсты утён понна кутӥськись хими суретъёсын отравиться кариськон Удмуртиысь Ветеринарияя валтӥсь управленилэн пресс-службаезМушъёс пестицидъёсын но гербицидъёсын шугмыса быризы шуыса тодон вылысь материалъёсты Казане келяны кулэ. Нимлыко ивортонъёсъя, мушъёс тросэн бырон учыръёс нимаз адямиослэн 33 муш бакчаосазы сизьым ёросъёсын пусъемын: Алнаш, Вавож, Вотка, Кизнер, Пичи Пурга, Ува, Шаркан. Ветеринарияя управление тодэ вайытэ, будосъёс вылэ хими суретъёс пазямлэсь кык нунал азьвыл гурт возёс кивалтӥсьёс калыклы, ветеринарияя ёзэслы вераны кулэ, кытын, ку но кыӵе суретъёсты соос кутозы. Пестицидъёсты пазян интылы 7 иськемлэсь матысь муш бакчаослэсь кузёоссэс администраци мушъёсты утён сярысь сюлмаськыны кулэ шуыса алэ.  Тегъёс: Шимучыръёс Удмуртия гуртвозёс ветеринария мушкась  